મોગરીઃ અનુપમ મિશન મોગરીમાં સાધુરામ પૂજ્ય અશ્વિનદાદા અને શાંતિદાતા પૂજ્ય શાંતિદાદા અમૃતપર્વ અને ઠાકોરજીનો રજત પાટોત્સવ મહાપર્વ યોજાયું હતું. અશ્વિનદાદાના અમૃતપર્વની સભામાં ગુરુસભાના યુવાનોએ તૈયાર કરેલા સુશોભિત હંસાકાર રથમાં બિરાજમાન સંતભગવંત જશભાઈ સાહેબ, સદ્ગુરુ સંતો અશ્વિનભાઈ, શાંતિભાઈ ઉપસ્થિત રહ્યા હતા. હરિધામ સોખડાથી હરિપ્રસાદ સ્વામી અને સંતો ઉપસ્થિત રહ્યા હતા. હરિપ્રસાદ સ્વામીએ યોગીબાપાના જીવનસિદ્ધાંત સંપ, સુહૃદભાવ અને એકતા પર ભાર દઈ આશીર્વાદ આપ્યા હતા. જશભાઈ સાહેબે અશ્વિનભાઈના માહાત્મ્યની સમજ આપી આશીર્વચન પાઠવ્યાં હતાં.